The fact behind every news!
Search for:
শেহতীয়াভাৱে দুটা দলৰ মাজৰ মাৰপিটৰ এটা দৃশ্যই বাতৰিৰ শীৰোনাম দখল কৰিছে। অসমৰ একাংশ ছোচিয়েল মিডিয়া ব্যৱহাৰকাৰীয়ে এই ভিডিঅ'টো শ্বেয়াৰ কৰি দাবী কৰিছে যে দিল্লীত একাংশ ক্ৰোধিত কৃষকে অভিনেতা অজয় দেৱগনক প্ৰহাৰ কৰিছে। ৫মিনিট দৈৰ্ঘ্যৰ এই ভিডিঅ'টোত দেখা পোৱা গৈছে যে লোকসকলে পৰস্পৰে পৰস্পৰক গালিগালাজ কৰিছে আৰু মাৰিছে। বাউন্সাৰসকলে পৰিস্থিতি নিয়ন্ত্ৰন কৰিবলৈ চেষ্টা কৰিছে কিন্তু কিছুসময়ৰ বাবে সেই পৰিবেশেই অব্যাহত থাকে।কেমেৰাত আৱদ্ধ হোৱা এই দৃশ্য ছোচিয়েল মিডিয়াত ভাইৰেল হৈ পৰে আৰু দাবী কৰা হয় যে ক্ৰোধিত কৃষকৰ সৈতে অজয় দেৱগনৰ কাজিয়া লাগিছিল।
তেনেকুৱা এটা পোষ্ট এইটোঃ (সতৰ্কবানীঃ অশালীন শব্দ আছে)
আমি জানিব পাৰিলো যে ভাইৰেল হোৱা দাবীটো মিছা। এয়া অজয় দেৱগনক প্ৰহাৰ কৰা ভিডিঅ' নহয়।
সত্যতা নিৰূপন পদ্ধতিঃ
Some 'doppelgänger' of mine seems to have got into trouble.
আমি মূল ভিডিঅ'টো বিচাৰিলো। গুগলত প্ৰাসংগিক শব্দৰে কৰা ছাৰ্চে আমাক ইণ্ডিয়া টুডে'ৰ এটা বাতৰিৰ সন্ধান দিলে।
বাতৰিটো অনুসৰি ২৭মাৰ্চত দিল্লীৰ এ'ৰোচিটীত দুটা গোটৰ মাজত সংঘাত লাগে। এখন গাড়ীয়ে আন এখন গাড়ীত খুন্দা মৰাৰ ফলত এই কাজিয়াৰ সুত্ৰপাত ঘটে। বাতৰিটোত সাংবাদিকজনে ক'তো এবাৰো অজয় দেৱগনৰ নাম উল্লেখ কৰা দেখা নগ'ল।
এনডিটিভিৰ বাতৰি মতে সেই ঘটনাটোত গ্ৰেপ্তাৰ কৰা দুজন হৈছে জনকপুৰীৰ তৰণজিৎ সিং(৩১) আৰু ছাওলা গাঁৱৰ নভীন কুমাৰ(২৯)।
শুকুৰবাৰে নিশা সিং আৰু কুমাৰে নিশাৰ আহাে গ্ৰহন কৰি আহি থকাৰ সময়ত তেওঁলোকৰ গাড়ীখনত আন এখন গাড়ী 'সামান্য' স্পৰ্শ কৰাৰ পিছত ঘটনাটো ঘটিছিল। আৰক্ষীৰ মতে তেওঁলোকে কাজিয়া আৰম্ভ কৰিছিল আৰু আন বহুকেইজন লোকে তেওঁলোকৰ লগ লাগে।
টাইমছ নাউৰ বাতৰি এটাৰ উত্তৰ দি আইজিআই বিমানবন্দৰৰ ডেপুটী কমিছনাৰ অৱ পুলিছে টুইট কৰি জানিবলৈ দিয়ে যে দিল্লীৰ এ'ৰোচিটীৰ সেই ঘটনাটো সন্দৰ্ভত আইনৰ নিৰ্দিষ্ট ধাৰাত গোচৰ ৰুজু কৰিছে আইজিআই বিমানবন্দৰ আৰক্ষীয়ে। তদন্তৰ সময়ত দুয়োপক্ষৰে দুজনক আৰক্ষীয়ে গ্ৰেপ্তাৰ কৰিছে আৰু অধিক তদন্ত অব্যাহত আছে।
#NewsAlert । New Delhi: Brawl breaks out between two groups after a car collision near Aerocity.
আনহাতে অজয় দেৱগনে এই কথাক উৰাবাতৰি আখ্যা দি নস্যাৎ কৰিছে। ভিডিঅ'টো ভাইৰেল হোৱাৰ পিছত অজয় দেৱগনৰ কাৰ্যালয়ৰ তৰফৰ পৰা স্পষ্ট কৰি দিয়া হৈছে যে ভিডিঅ'ত দেখা মানুহজন অজয় দেৱগন নহয়। আমোদজনকভাৱে যোৱা ১৪মাহত অজয় দেৱগনে এবাৰো ৰাজধানী চহৰখনলৈ যোৱা নাই।
গতিকে, এইটো নিশ্চিত যে দিল্লীৰ সেই ভিডিঅ'টোত অজয় দেৱগন নাই। আৰু তেওঁক কৃষকে প্ৰহাৰ কৰা কথাটো মিছা।
FACT CHECK: ভাইৰেল ভিডিঅ'ত দাবী কৰা হৈছে যে ভাৰতত ব্যৱহাৰ হোৱা ইভিএমত খেলিমেলি কৰিব পাৰি।
FACT CHECK: অসমৰ নুমলীগড় ৰিফাইনাৰী ব্যক্তিগতকৰণ কৰা হোৱা নাই!
মোগল গাৰ্ডেনৰ নাম সলনি কৰা হব বুলি ভুৱা বাতৰি প্ৰচাৰ হৈছে!
Save my name, email, and website in this browser for the next time I comment.
Legalizing Cannabis in Sri Lanka? Pros, Cons & Impacts on Climate Change!
Categories Select Category Altered (16) Business (1) Communal (5) Coronavirus (72) Covid-19 (6) Disaster (1) Economy (11) Environment (1) Explainer (4) False (349) False Headline (5) Health (1) International (72) Medical (44) Misleading (16) Missing Context (14) National (5) Partly-False (20) Political (73) Politics (5) Religious (1) Satire (4) Science (2) Security (1) Social (215) Technology (1) Telecom (1) Uncategorized (2) Wildlife (8)
